Aga küsimuse vastuse tuumani ei jõudnud ma eelöelduga ikkagi. Anu Vassviki käitumise ja juhtimisstiili avalikuks tegemisega ei võinud kiirustada, kuigi allasutuste töötajate, mõningate linnakodanike ja opositsioonis olevate  volikogu liikmete viited näisid pikka aega väga tõsiseltvõetavate tõendustena. Minu poolse reageerimise kasuks otsustas asjaolu, kui samadest asjadest hakkasid rääkima ka linnapea südikamad toetajad. Neid ei olnud mitte üks, vaid rohkem. Nii tundsin, et pole õige teha nägu, nagu asjad oleksid kõige paremas korras, kui nad seda siiski ei ole.